Ir-Regolament tal-Kummissjoni (KE) Nru 2605/1999
tad-9 ta' Diċembru 1999
li temenda r-Regolament (KEE) Nru 3846/87 li jistabbilixxi nomenklatura ta' prodotti agrikoli għar-rifużjoni ta' l-esportazzjonijiet
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru. 1766/92 tat-30 ta' Ġunju 1992 fuq l-organizzazzjoni komuni tas-suq fiċ-ċereali [1], kif l-aħħar emendat mir-Regolament (KEE) Nru. 1253/1999 [2], u b'mod partikolari l-Artikoli 13 ta' dan u d-disposizzjonijiet korrispondenti tar-regolamenti l-oħra dwar l-organizzazzjoni tas-swieq fil-prodotti ta' l-agrikultura,
Billi:
(1) Ir-Regolament tal-Kummissjoni (KEE) Nru. 3846/87 [3], kif l-aħħar emendat mir-Regolament (KE) Nru. 1230/1999 [4], jistabbilixxi, fuq il-bażi tan-Nomenklatura Magħquda, nomenklatura ta' prodott agrikolu għal rifondi ta' l-esportazzjoni;
(2) Biex tkun iffaċilitata t-trasmissjoni elettronika ta' l-informazzjoni u b'hekk ikunu mnaqqsa l-ispejjeż, ir-regolamenti li jistabbilixxu rifondi ta' l-esportazzjoni għal kull settur għandhom ikunu ppreżentati f'manjiera aktar uniformi. Għal dan l-iskop, id-destinazzjonijiet jew gruppi stabbli ta' pajjiżi komuni għal diversi organizzazzjonijiet tas-suq għandhom ikunu kkodifikati u li l-kodifikazzjoni għandha tkun imdaħħla fir-Regolament (KEE) Nru 3846/87;
(3) Flimkien mal-kodiċi għad-destinazzjonijiet jew gruppi stabbli ta' pajjiżi, kodiċi għal pajjiżi terzi huma elenkati fin-nomenklatura ta' pajjiżi u territorji għall-istatistika tal-Komunità għall-kummerċ esteru u għal kummerċ bejn l-Istati Membri. Regolamenti settorali jistgħu wkoll ikun fihom kodiċi għal gruppi ta' pajjiżi;
(4) Il-miżuri li għalihom hemm provvediment f'dan ir-Regolament huma bi qbil ma' l-opinjoniji tal-Kumitati Amministrattivi konċernati,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3846/87 hu emendat kif ġej:
1. Fit-tieni sentenza ta' l-Artikolu 1, l-kelma "Anness" hi mibdula f'"Anness I".
2. Is-segwenti Artikolu 3a hu miżjud:
"Artikolu 3a
Id-destinazzjonijiet jew gruppi stabbli ta' pajjiżi komuni għal ħafna organizzazzjonijiet tas-suq huma kkodifikati u elenkati fl-Anness II"
3. L-Anness eżistenti "Nomenklatura ta' Prodott Agrikolu" isir l-Anness I.
4. L-Anness għal dan ir-Regolament hu mdaħħal bħala l-Anness II.
Artikolu 2
Dan ir-Regolament għandu jidħol fis-seħħ fl-1 ta' Settembru 2000.
Dan ir-Regolament għandu jkun jorbot fl-intier tiegħu u japplika direttament direttament fl-Istati Membri kollha.
Magħmul fi Brussel, id-9 ta' Diċembru 1999.